Bellum Regis Philippi
Bellum Regis Philippi, aliquando Primum Bellum Indorum, Bellum Metacom, Bellum Metacomet, et Rebellio Metacom appellatum, fuit certamen armatum inter Indos Americanos qui hodiernam Novam Angliam habitabant et colonos Anglicos eorumque socios Indos, annis 1676–1678 gestum. Bellum ex Metacomet principali Indorum duce, appellatur, principe ab Anglicis Rex Philippus appellato. Beniaminus Church ut Puritanus belli heros ortus est; eius fuit manus rangers Puritanorum et sociorum Indiorum quae Regem Philippum pertinaciter venabantur atque ad ultimum die 12 Augusti 1676 necaverunt. Bellum in Nova Anglia septentrionali continuabat, praecipue in Cenomannica prope fines Acadiae, donec foedus ad Sinum Casco Aprili 1678 ictum esset. Bellum fuit maxima calamitas quae in Nova Anglia Puritana saeculo septimo decimo facta est. Duodecim regionis oppida per vix plus quam unum annum destructa sunt, multa alia laesa, oeconomia colonica paene perdita, multique cives interfecti, inter quos decima pars omnium hominum militiá aptorum. Plus quam dimidium oppidorum Novae Angliae a bellatoribus Indis oppugnatum est. Paene omnes coloniae Anglicae in America sine gravi gubernationis auxilio conditae erant. Bellum Regis Philippi fuit initium evolutionis maioris identitatis Americanae, quia difficultates colonorum, sine subsidio solido Anglico, eis coniunctam dederunt identitatem, ab aliis civibus in dicione parlamenti monarchaeque Anglici separatam et distinctam.